**NÁRODNÁ RADA SLOVENSKEJ REPUBLIKY**

**VII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Číslo: 1867/2018

**1162a**

### S p o l o č n á s p r á v a

**výborov Národnej rady Slovenskej republiky o prerokovaní návrhu skupiny poslancov Národnej rady Slovenskej republiky na vydanie zákona o osobitnom odvode obchodných reťazcov (tlač 1162) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie a rozpočet ako gestorský výbor podáva Národnej rade Slovenskej republiky podľa § 79 ods. 1 zákona o  rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného poslaneckého návrhu zákona.

I.

Národná rada Slovenskej republiky uznesením č. 1441 z 23. októbra 2018 pridelila návrh skupiny poslancov Národnej rady Slovenskej republiky na vydanie zákona o osobitnom odvode obchodných reťazcov (tlač 1162)na prerokovanie týmto výborom:

* Ústavnoprávnemu výboru Národnej rady Slovenskej republiky,
* Výboru Národnej rady Slovenskej republiky pre financie a rozpočet,
* Výboru Národnej rady Slovenskej republiky pre hospodárske záležitosti,
* Výboru Národnej rady Slovenskej republiky pre pôdohospodárstvo a životné prostredie.

Určila zároveň Výbor Národnej rady Slovenskej republiky pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému poslaneckému návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

K predmetnému poslaneckému návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť s pozmeňujúcimi a doplňujúcimi návrhmi**

* **Výbor** Národnej rady Slovenskej republiky **pre financie a rozpočet** (uzn. č. 358 zo dňa 26. novembra 2018)
* **Ústavnoprávny výbor** Národnej rady Slovenskej republiky (uzn. č. 481 zo dňa 20. novembra 2018)
* **Výbor** Národnej rady Slovenskej republiky **pre hospodárske záležitosti** (uzn. č. 312 zo dňa 22. novembra 2018)
* **Výbor** Národnej rady Slovenskej republiky **pre pôdohospodárstvo a životné prostredie** (uzn. č. 236 zo dňa 21. novembra 2018)

IV.

Z uznesení výborov Národnej rady Slovenskej republiky uvedených v III. bode tejto spoločnej správy vyplývajú **tieto pozmeňujúce a doplňujúce návrhy:**

1. **K návrhu zákona ako celku**

V návrhu zákona sa vypúšťajú slová „**Čl. I**“ a slová „**Čl. II**“ sa nahrádzajú slovami „§ 13“.

Pozmeňovací návrh legislatívno-technickej povahy.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre pôdohospodárstvo a životné prostredie**

**Gestorský výbor odporúča schváliť.**

1. **K nadpisu § 2**

Nadpis § 2 znie: „Vymedzenie pojmov“.

Pozmeňovací návrh legislatívno-technickej povahy.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre pôdohospodárstvo a životné prostredie**

**Gestorský výbor odporúča schváliť.**

1. **K poznámke pod čiarou k odkazu 1**

V poznámke pod čiarou k odkazu 1 sa číslo „2“ nahrádza číslom „3“ a na konci sa pripájajú slová „(Mimoriadne vydanie Ú. v. EÚ kap. 15/zv. 6; Ú. v. ES L 31, 1.2.2002) v platnom znení.“.

Pozmeňovací návrh upravuje nesprávnu citáciu v poznámke pod čiarou vzhľadom na skutočnosť, že prevádzkovateľ potravinárskeho podniku je definovaný v čl. 3 ods. 3 nariadenia EP a Rady č. 178/2002. Zároveň sa dopĺňa poznámka pod čiarou o publikačný zdroj.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre pôdohospodárstvo a životné prostredie**

**Gestorský výbor odporúča schváliť.**

1. **K § 2 ods. 1**

V § 2 ods. 1 písm. c) bode 1 sa na konci vypúšťa slovo „alebo“.

Pozmeňovací návrh legislatívno-technickej povahy.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre pôdohospodárstvo a životné prostredie**

**Gestorský výbor odporúča schváliť.**

1. **K poznámke pod čiarou k odkazu 2**

Poznámka pod čiarou k odkazu 2 znie:

„2) § 116 Občianskeho zákonníka.“.

Pozmeňovací návrh legislatívne a legislatívno-technicky upravuje citáciu v poznámke pod čiarou.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre pôdohospodárstvo a životné prostredie**

**Gestorský výbor odporúča schváliť.**

1. **K § 2 ods. 1**

V § 2 ods. 1 písm. e) sa slovo „využívajúce“ nahrádza slovom „využívajúcich“.

Pozmeňovací návrh gramatickej povahy.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre pôdohospodárstvo a životné prostredie**

**Gestorský výbor odporúča schváliť.**

1. **K § 7 ods. 3**

V § 7 ods. 3 sa za slovo „oznámenie“ vkladajú slová „podľa odseku 1“.

Pozmeňovací návrh dopĺňa relevantný vnútorný odkaz, čím zosúlaďuje predmetné ustanovenie so znením § 7 ods. 4 návrhu zákona.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre pôdohospodárstvo a životné prostredie**

**Gestorský výbor odporúča schváliť.**

1. **K § 10 ods. 1**

V § 10 ods. 1 sa slová „pokuta sa uloží“ nahrádzajú slovami „uloží pokutu“.

Pozmeňovací návrh formulačne precizuje navrhované ustanovenie.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre pôdohospodárstvo a životné prostredie**

**Gestorský výbor odporúča schváliť.**

1. **K § 10 ods. 3**

V § 10 ods. 3 sa slovo „Pokuty“ nahrádza slovami „Výnosy pokút“.

Pozmeňujúci návrh formulačne precizuje navrhované ustanovenie.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre pôdohospodárstvo a životné prostredie**

**Gestorský výbor odporúča schváliť.**

1. **K § 11 ods. 1**

V § 11 ods. 1 sa slová „daňového poriadku“ nahrádzajú slovami „osobitného predpisu7)“.

Poznámka pod čiarou k odkazu 7 znie:

„7)Zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov.“.

Doterajší odkaz a poznámka pod čiarou k odkazu 7 sa primerane prečíslujú.

Pozmeňovací návrh legislatívno-technickej povahy.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre pôdohospodárstvo a životné prostredie**

**Gestorský výbor odporúča schváliť.**

1. **K § 11 ods. 2**

V § 11 ods. 2 sa slovo „kapitole“ nahrádza slovami „rozpočtovej kapitole“.

Pozmeňujúci návrh terminologicky spresňuje predmetné ustanovenie v zmysle zaužívanej legislatívnej praxe.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre pôdohospodárstvo a životné prostredie**

**Gestorský výbor odporúča schváliť.**

1. **K § 11 ods. 3**

V § 11 ods. 3 sa slová „daňového poriadku o daňovom exekučnom konaní“ nahrádzajú slovami „osobitného predpisu8)“.

Poznámka pod čiarou k odkazu 8 znie:

„8) § 88 až 153 zákona č. 563/2009 Z. z. v znení neskorších predpisov“.

Pozmeňovací návrh legislatívno-technickej povahy.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre pôdohospodárstvo a životné prostredie**

**Gestorský výbor odporúča schváliť.**

Gestorský výbor odporúča o návrhoch výboru Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. **1 až 12** hlasovať spoločne s návrhom gestorského výboru **schváliť.**

V.

Gestorský výbor na základe stanovísk výborov k návrhu skupiny poslancov Národnej rady Slovenskej republiky na vydanie zákona o osobitnom odvode obchodných reťazcov (tlač 1162) odporúča Národnej rade Slovenskej republiky predmetný návrh zákona **schváliť** **v znení pozmeňujúcich a doplňujúcich návrhov** uvedených v tejto spoločnej správe.

Spoločná správa výborov Národnej rady Slovenskej republiky o prerokovaní návrhu skupiny poslancov Národnej rady Slovenskej republiky na vydanie zákona o osobitnom odvode obchodných reťazcov (tlač 1162a) bola schválená uznesením gestorského výboruč**. 368 z 26. novembra 2018**.

Týmto uznesením výbor zároveň poveril spoločnú spravodajkyňu **Irén Sárkőzy,** aby na schôdzi Národnej rady Slovenskej republiky pri rokovaní o predmetnom návrhu zákona predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Bratislava 26. novembra 2018

**Ladislav Kamenický, v.r.**

**predseda**

**Výboru NR SR pre financie a rozpočet**